पित्ताशय की पथरी
पित्ताशय की पथरी, पित्ताशय के अन्दर एक या अनेक कठोर पिण्ड होते हैं। ये पित्त अवयवों के संघनन से बना हुआ रवाकृत जमाव होता है। इन पथरियों का निर्माण पित्ताशय के अन्दर होता है लेकिन पित्त मार्ग के अन्य भागों में भी पहुंच सकती है जैसे पुटीय नलिका, सामान्य पित्त नलिका, अग्न्याशयीय नलिका या एम्प्युला ऑफ वेटर में। पित्ताशय में पथरी की जटिल अवस्था में 'तीव्र कोलेसिसटाइटिस' हो सकता है जिसमें पित्ताशय में पित्त के अवरोधन के कारण सूजन हो जाता है। इसके बाद प्रायः आंत संबंधी सूक्ष्मजीवों द्वारा द्वितीयक संक्रमण भी उत्पन्न हो जाता है। मुख्यतः एस्चीरिचिया कोली और बैक्टिरॉयड्स वर्ग के जीवाणु पित्त मार्ग के अन्य हिस्सों में पथरी की उपस्थिति के कारण पित्त नलिकाओं में अवरोध पैदा कर सकते हैं जोकि 'एसेन्डिंग कोलैनजाइटिस' या 'पैन्क्रियेटाइटिस' जैसी गंभीर अवस्थाओं तक पहुंच सकता है। इन दोनों में से कोई भी अवस्था प्राणों के लिए घातक हो सकती है और इसलिए इन्हें चिकित्सीय आपातस्थिति के रूप में देखा जाता है।